کنیانین باشکندی نایروبیده 3 نفرین حیاتینی ایتیرمه‌سی‌نین آردین‌دان نایروبی ایالتینده وبا قورخوسو یاشانیر.
نایروبی ایالتی ساغلیق مودورو برنارد مویا، کارن سمتینده بیر تویدا یئدیک‌لری یئمک اوزون‌دن خسته‌خانایا قالدیریلان 7 نفرده وبا ویروسو تثبیت ائدیلدیگینی سؤیله‌دی.
مویا، وبایا توتولان 3 نفرین حیاتینی ایتیردیگینی، آرا‌لاریندا خاریجی‌لرین ده اولدوغو 5 نفرین ده معا‌لیجه آلتینا آلیندیغینی بیلدیردی.
اولابیله‌جک بیر وبا سالقینینا قارشی نایروبی ایالتینده 6 کنترل مرکزی قورولدوغونو سؤیله‌ین مویا، قوسما و ایسهال کیمی شیکایت‌لری اولان‌لارین واخت ایتیرمه‌دن خسته‌خانایا مراجعت ائتمه‌لری لازیم اولدوغونو ایفاده ائتدی.
